**Kā sagatavoties eksāmeniem ar Uzdevumi.lv?**

Kā sagatavoties eksāmeniem pēc iespējas labāk? Esam apkopojuši dažādus ieteikumus un informāciju, kā mācību procesā skolēni var izmantot arī portāla Uzdevumi.lv iespējas, lai gatavošanās gaidāmajiem pārbaudījumiem būtu pēc iespējas efektīvāka, mierīgāka un veiksmīgāka.

### Sagatavojies mācību procesam

Lai Tavs prāts būtu atpūties un gatavs darbam, pievērs uzmanību savai miega kvalitātei. Centies doties gulēt laicīgi, pirms miega izvairies no ilgstošas ekrānu lietošanas un izgulies vismaz 8 stundas. Mācībām iekārto sev ērtu un klusu darba vietu, parūpējoties par to, lai nekas nenovērš Tavu uzmanību no zināšanu apguves un nostiprināšanas.

### Izveido darba plānu

Lai neko nepalaistu garām, gatavojies eksāmeniem laicīgi un pakāpeniski. Sastādi savu mācību plānu. Sāc ar to, ka apkopo eksāmenu sarakstu, kuriem Tev jāgatavojas, un ieplāno dienas un laikus, kad veltīsi nedalītu uzmanību mācībām. Portālā atradīsi 9. un 12. klases eksāmenu sarakstu ar saitēm uz treniņuzdevumiem, kas palīdzēs gatavošanās procesā: [Atvērt eksāmenu sarakstu](https://www.uzdevumi.lv/jaunumi/2022/zinas-05l-2022/eksamenu-grafiks-9-un-12-klasei-2021-2022-macibu-gada?utm_campaign=relize-skolam-eksameni2022&utm_medium=landing&utm_source=release-text&utm_content=grafiks-exam-link1)

### Risini eksāmenu treniņuzdevumus

Uzdevumi.lv piedāvā iespēju izmēģināt un risināt eksāmenu treniņuzdevumus, kas papildināti ar dažādām variācijām un pareizo atbilžu skaidrojumiem. Tas ļaus padziļināti nostiprināt savas zināšanas. Eksāmenu treniņuzdevumi pieejami [latviešu valodā](https://www.uzdevumi.lv/p/valsts-eksameni-un-ieskaite-latviesu-valoda?utm_campaign=relize-skolam-eksameni2022&utm_medium=landing&utm_source=release-text&utm_content=exam-latv-val), [matemātikā](https://www.uzdevumi.lv/p/valsts-eksameni-un-ieskaites-matematika?utm_campaign=relize-skolam-eksameni2022&utm_medium=landing&utm_source=release-text&utm_content=exam-mat), [vēsturē](https://www.uzdevumi.lv/p/valsts-eksamens-vesture?utm_campaign=relize-skolam-eksameni2022&utm_medium=landing&utm_source=release-text&utm_content=exam-vesture) un [daudzos citos](https://www.uzdevumi.lv/jaunumi/2022/zinas-05l-2022/eksamenu-grafiks-9-un-12-klasei-2021-2022-macibu-gada?utm_campaign=relize-skolam-eksameni2022&utm_medium=landing&utm_source=release-text&utm_content=grafiks-exam-link2) mācību priekšmetos.

### Atkārto mācību tēmas

Atkārtošana - zināšanu māte. Tieši tāpēc pirms eksāmeniem noderēs atkārtot arī dažādas mācību tēmas, kas skolā apgūtas gadu gaitā. Vienkopus tēmas dažādos mācību priekšmetos atradīsi Uzdevumi.lv sadaļā [“Virtuālā skola”](https://www.uzdevumi.lv/p?utm_campaign=relize-skolam-eksameni2022&utm_medium=landing&utm_source=release-text&utm_content=vs).

### Nedari vairākas lietas vienlaicīgi

Mācoties ir svarīgi saglabāt uzmanību un koncentrēšanos. Ieplāno laiku, kad varēsi nedalīti pievērsties mācību procesam. Uzstādi sev noteikumu, ka mācību laikā neizmantosi sociālos tīklus, nečatosi ar draugiem un neskatīsies jaunākās Instagram bildes. Tas palīdzēs Tev kvalitatīvāk apgūt nepieciešamās tēmas un patērēt mazāk laika mācībām.

### Ieplāno laiku atpūtai

Kad būsi veltījis nedalītu uzmanību mācībām, atceries arī par atpūtas brīžiem! Bieži dodies svaigā gaisā, dzer daudz ūdens un atceries par regulārām, veselīgām ēdienreizēm, kas ļaus uzņemt enerģiju un smadzenēm tik nepieciešamās uzturvielas.

### Jautā pēc palīdzības

Nekaunies jautāt pieaugušo palīdzību. Ja nesaproti kādu mācību vielu vai nezini, kur atrast nepieciešamo informāciju - jautā! Gan skolas skolotāji, gan Tavi vecāki ar prieku Tev palīdzēs šajā saspringtajā laikā. Uzzini, kurās dienās un laikos skolā pieejami konsultāciju laiki. Bet varbūt kādā mācību priekšmetā Tev var palīdzēt kāds no klasesbiedriem. Ja tas Tev varētu palīdzēt, sarīkojiet kopīgu mācīšanos pie kāda no draugiem. Ja mācīšanās procesā Tevi pārņem neizskaidrojamas emocijas, atpūties un aprunājies ar vecākiem. Tas ir tikai normāli - laikā pirms eksāmeniem just satraukumu un neziņu.

### Informācijai:

Eksāmenu treniņuzdevumi un uzdevumu skaidrojumi portālā ir pieejami lietotājiem ar aktīvu [PROF pakalpojumu](https://www.uzdevumi.lv/prof?utm_campaign=relize-skolam-eksameni2022&utm_medium=landing&utm_source=release-text&utm_content=prof). Savukārt tēmas latviešu valodā, matemātikā un citos skolas mācību priekšmetos 1.-12. klasei ir pieejamas bez maksas.

Zinām, ka šis laiks ir satraukumu pilns. Taču ticam, ka Tu esi pietiekami zinošs un lieliski tiksi galā. Ne mirkli nešaubies par panākumiem - Tev viss izdosies lieliski!

[Atvērt eksāmenu sarakstu](https://www.uzdevumi.lv/jaunumi/2022/zinas-05l-2022/eksamenu-grafiks-9-un-12-klasei-2021-2022-macibu-gada?utm_campaign=relize-skolam-eksameni2022&utm_medium=landing&utm_source=release-text&utm_content=grafiks-exam-link3)

Vēlam veiksmi un labus panākumus eksāmenos!